ПРАТАКОЛ
аб унясенні змяненняў у Дагавор аб асаблівасцях 
крымінальнай і адміністрацыйнай адказнасці за парушэнні мытнага заканадаўства мытнага саюза і дзяржаў – членаў мытнага саюза ад 5 ліпеня 2010 года

Дзяржавы – члены Еўразійскага эканамічнага саюза, якія далей называюцца дзяржавамі-членамі, 
грунтуючыся на Дагаворы аб Еўразійскім эканамічным саюзе ад 29 мая 2014 года, 
прымаючы пад увагу палажэнні Дагавора аб Мытным кодэксе Еўразійскага эканамічнага саюза ад 11 красавіка 2017 года, 
пагадзіліся з наступным:
Артыкул 1
Унесці ў Дагавор аб асаблівасцях крымінальнай і адміністрацыйнай адказнасці за парушэнні мытнага заканадаўства мытнага саюза і дзяржаў – членаў мытнага саюза ад 5 ліпеня 2010 года наступныя змяненні:
1) пункт 1 артыкула 2 дапоўніць словамі «, а таксама прынцыпы і падыходы да ўстанаўлення такой адказнасці»;
2) артыкул 3 дапоўніць пунктам 11 наступнага зместу:
«11. Пры ўстанаўленні адказнасці за злачынствы і адміністрацыйныя правапарушэнні Бакі:
1) грунтуюцца на прынцыпах законнасці, справядлівасці, гуманізму, роўнасці перад законам, віны, прэзумпцыі невінаватасці, непазбежнасці адказнасці, суразмернасці пакаранняў;  
2) прытрымліваюцца наступных падыходаў:
аднясенне выяўленых парушэнняў да злачынстваў або адміністрацыйных правапарушэнняў у залежнасці ад іх характару і ступені грамадскай небяспекі;
вызначэнне суб’ектаў злачынстваў, адміністрацыйных правапарушэнняў, якія дапусцілі парушэнні ў сферы мытнага рэгулявання, а таксама відаў пакаранняў за ўчыненне злачынстваў, адміністрацыйных правапарушэнняў;
прыярытэтнае прымяненне мер па папярэджанні (прафілактыцы) злачынстваў і адміністрацыйных правапарушэнняў перад пакараннем.».
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу. 

Аформлена ў горадзе Маскве «22» чэрвеня 2026 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго засведчаную копію.

